**Príloha č.2 Návrh Rámcovej dohody**

Názov OVS: Nákup náhradných dielov na autobusy v DPMŽ

**Poznámka vyhlasovateľa súťaže:** Bližšie informácie, týkajúce s návrhu obchodno-zmluvných podmienok, t.j. návrhu Rámcovej dohody, sú uvedené vo Výzve na obchodnú verejnú súťaž.

**Rámcová dohoda**

**uzatvorená podľa § 409 a nasl. zákona č. 513/1991 Zb. Obchodný zákonník v znení neskorších predpisov**

**Zmluvné strany**

**Predávajúci: (doplní navrhovateľ)**

**xxxxxxxxxxxxxxxxxxxxxxxxxxxxxxx**

Sídlo: xxx

IČO: xxx

DIČ: xxx

IČ DPH: xxx

v mene koná xxxx

bankové spojenie: xxxx

IBAN xxx

Kontaktná emailová adresa a telefónne číslo: xxx

(ďalej len ako „**Predávajúci**“)

**Kupujúci:**

**Dopravný podnik mesta Žiliny s.r.o.**

sídlo: Kvačalova 2, 01140 Žilina

IČO: 36 007 099

DIČ: 2020447583

IČ DPH: SK2020447583

v mene koná **Ing. Ján Barienčík, PhD.**, konateľ

bankové spojenie: Slovenská sporiteľňa, a.s.

IBAN SK1909000000005035044524

Kontaktná emailová adresa a telefónne číslo: dpmz@dpmz.sk, tel.041/5660148

(ďalej len ako „**Kupujúci**“)

(Predávajúci a Kupujúci ďalej aj ako „Zmluvné strany“ alebo jednotlivo „Zmluvná strana“)

**Článok I.**

**Úvodné ustanovenia**

(1)Táto Rámcová dohoda (ďalej aj ako „dohoda“) sa uzatvára ako výsledok verejného obstarávania realizovaného postupom obchodnej verejnej súťaže podľa § 281-288 zákona č. 513/1991 Zb. (Obchodný zákonník v znení neskorších predpisov), ktorú vyhlásil na svojom webovom sídle Kupujúci ako obstarávateľ podľa § 9 ods. 1 písm. a) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „zákon o verejnom obstarávaní“), ktorý vykonáva vybrané činnosti ustanovené v § 9 ods. 6 a 7 cit. zákona. Obstarávaný predmet súťaže je financovaný z vlastných finančných prostriedkov obstarávateľa, t.j. Kupujúceho. Vzhľadom na výšku predpokladanej hodnoty predmetu súťaže, toto obstarávanie nie je nadlimitnou zákazkou v zmysle zákona o verejnom obstarávaní (v nadväznosti na aktuálny finančný limit pre nadlimitnú zákazku platný pre obstarávateľa). Obstarávateľ realizoval predmetné obstarávanie v zmysle interných predpisov postupom OVS prostredníctvom Výzvy na podávanie návrhov na uzavretie zmluvy podľa vyššie cit. Obchodného zákonníka, ktorej predmetom bol **Nákup náhradných dielov na autobusy DPMŽ.**

(2)Zmluvné strany sa zaväzujú zaistiť všetkými možnými prostriedkami, aby nedochádzalo ku korupčným konaniam v rámci obchodných vzťahov. Zmluvné strany prehlasujú, že zastávajú prístup nulovej tolerancie ku korupcii na všetkých úrovniach a  vyžadujú od svojich vlastných zamestnancov a zmluvných partnerov konanie v súlade s protikorupčnými zákonmi.

**Článok II.**

**Predmet dohody**

1. Predávajúci sa touto Rámcovou dohodou (RD) zaväzuje dodávať Kupujúcemu na základe jeho čiastkových elektronických objednávok požadovaný tovar – nové, nepoužité, originálne náhradné diely (ND) na autobusy (A-busy) Dopravného podniku mesta Žiliny, s.r.o. (ďalej aj ako „predmet kúpy“) – v rozsahu, kvalite, v predpokladaných množstvách počas platnosti zmluvy a na požadované miesto dodania.

Tabuľku doplní a upraví Kupujúci ako vyhlasovateľ na základe výsledkov vyhodnotenia): Jedná sa o ND, ktoré sú rozdelené do prílohy „A“ a do prílohy „B“ v tomto finančnom vyjadrení:

|  |  |  |  |
| --- | --- | --- | --- |
| Porč. | Továrenská značka, typ vozidla(časti predmetu súťaže) | Cena spolu v € bez DPH na 36 mesiacov pri predpokladanej spotrebe náhradných dielov na konkrétny typ vozidla MHD- Príloha A   | Cena spolu v € bez DPH na 36 mesiacov pri predpokladanej spotrebe náhradných dielov na konkrétny typ vozidla MHD * Príloha B
 |
| 1. | Solaris Urbino 12 |  |  |
| 2. | Karosa B732.1654  |  |  |
| 3. | Karosa B961.1970 |  |  |
| 4. | Irisbus Citelis PU09D1 |  |  |
| 5. | Irisbus SFR 115 Illiade  |  |  |
| 6. | Iveco Bus Urbanway PS ECH JB3J |  |  |
| 7.. | Škoda Perun 26SH01 |  |  |

1. Do Príloh A a B zaradil jednotlivé ND Kupujúci, ktorý ako zároveň vyhlasovateľ Obchodnej verejnej súťaže (ďalej len „OVS“ alebo „súťaž“) s názvom

 „Náhradné diely na autobusy DPMŽ“, vyhodnotil túto OVS podľa stanovených kritérií a spôsobom uvedeným vo Výzve na OVS. Cenník, ktorý tvorí Prílohu č. 1 a Zoznam tovarov k Prílohe č. 1 sú neoddeliteľnou súčasťou RD a slúžia iba ako podklad, na základe ktorého boli Kupujúcim vyhotovené Prílohy A a B.

1. Podľa predchádzajúceho odseku, sortiment ND, ktorý je predmetom tohto zmluvného vzťahu, je uvedený v Prílohách A a B, ktoré tvoria neoddeliteľnú súčasť RD.
2. V prílohe „A“ k tejto zmluve sú ND, ktoré bude Kupujúci objednávať počas trvania Rámcovej dohody v uvedenej jednotkovej cene za dodržania stanovenej dodacej lehoty.
3. V prílohe „B“ k tejto zmluve sú ND, ktorými sa Predávajúci uchádzal v súťaži a ktoré nacenil, avšak nedostali sa do prílohy „A“. Tieto môže Kupujúci objednávať za uvedené zmluvné jednotkové ceny počas trvania Rámcovej dohody za dodržania stanovenej dodacej lehoty, a to v prípade, ak tieto ND nedokáže iný zmluvný dodávateľ (iný Predávajúci, ktorý ich má v prílohe „A“) dodať z dôvodu napr. nedodržania dodacej lehoty, zmluvnej ceny ap., čo však bude povinný oznámiť Kupujúcemu už pri potvrdení elektronickej objednávky.
4. Kupujúci uvádza predpokladané odberové množstvá tovarov v prílohe „A“ a v prílohe „B“. Pre Kupujúceho nie je záväzné uvedené predpokladané odberové množstvá odobrať a skutočne odobraté množstvo tovarov sa môže líšiť smerom nahor, resp. nadol od predpokladaného odberového množstva.
5. Predmet kúpy vyhovuje všeobecne platným normám, STN a všeobecne záväzným predpisom a spĺňa bezpečnostné technické normy a ktorý zároveň vyhovuje požiadavkám Kupujúceho.
6. Kupujúci sa zaväzuje predmet kúpy prevziať do svojho výlučného vlastníctva a zaplatiť zaň Predávajúcemu dohodnutú kúpnu cenu.

**Článok III.**

**Termín a miesto plnenia**

1. Predávajúci sa zaväzuje dodať objednaný predmet kúpy do 48 hodín od potvrdenia prijatej objednávky e-mailom. Kupujúci potvrdí objednávku Predávajúcemu v deň doručenia objednávky do 14.00 hod. ak mu bola objednávka doučená do 10,00 hod. Ak bola objednávka doručená Kupujúcemu po 10,00 hod. potvrdí ju Kupujúci Predávajúcemu nasledujúci pracovný deň do 14,00 hod. Deň potvrdenia objednávky Predávajúcim sa nezapočítava do lehoty dodania, ktorá je uvedená vyššie. Vo veci vybavovania objednávok je kontaktnou osobou na strane Kupujúceho je p.Matúš Mravec, tel. č. +421/41/5660139, mob.:+421 905 720 749, e-mail: matus.mravec@dpmz.sk, resp. iná poverená zodpovedná osoba oddelenia nákupu.

Kontaktnou osobou na strane Predávajúceho vo veci prijímania objednávok je (predávajúci doplní meno a priezvisko, tel. č., mob.; e-mail). Každú zmenu kontaktnej e-mailovej adresy je Predávajúci povinný nahlásiť Kupujúcemu najneskôr v deň nasledujúci po vykonaní zmeny.

1. Miestom dodania predmetu kúpy je Dopravný podnik mesta Žiliny s.r.o., Kvačalova 2, 011 40 Žilina, prípadne pracovisko Kupujúceho, ktoré sídli na adrese Košická ul. č. 2, Žilina. Miesto dodania tovaru bude vždy uvedené v čiastkovej objednávke.
2. Predávajúci zabezpečí dodávku, dopravu a vykládku do miesta plnenia určeného v čl. 3 ods. 2 tejto dohody, a to v pracovných dňoch (pondelok až piatok, od 06:00 hod. do 14:00 hod.).
3. Predávajúci sa zaväzuje oznámiť Kupujúcemu termín dodania predmetu kúpy do miesta plnenia najneskôr 24 hodín dní pred jeho uskutočnením, a to e-mailom na adresu poverenej osoby Kupujúceho: Matúš Mravec, e-mail: matus.mravec@dpmz.sk, tel. č. +421/41/5660139, mob.:+421 905 720 749.

**Článok IV.**

**Kúpna cena a platobné podmienky**

1. Kúpna cena predmetu kúpy bola určená dohodou Zmluvných strán v súlade so zákonom č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva vyššie citovaný zákon.
2. Jednotkové ceny náhradných dielov, uvedené v Prílohe A a B tejto dohody, zahŕňajú všetky náklady Predávajúceho, potrebné k dodaniu náhradných dielov (vrátane dopravných nákladov, ktorými sú dodávka, doprava, vykládka) a sú platné 36 mesiacov odo dňa nadobudnutia účinnosti Rámcovej dohody od dátumu nadobudnutia  účinnosti RD v nadväznosti na ustanovenie uvedené v odseku (2) Článku X. Informáciu o dátume nadobudnutia účinnosti RD bezodkladne doručí kupujúci e-mailom predávajúcemu.
3. Predávajúci nie je oprávnený požadovať akúkoľvek inú úhradu za prípadné dodatočné náklady, ktoré si nezapočítal do ceny predmetu kúpy.
4. Predávajúci môže, najmä s ohľadom na momentálnu situáciu na trhu, v čase celoplošnej realizácie akcií na podporu predaja stanovením dlhodobo nízkych cien na vybrané náhradné diely,  poskytnúť Kupujúcemu nižšiu cenu, ako je uvedená v cenovom návrhu pri dodržaní všetkých kvalitatívnych vlastností na tovar.
5. Predávajúci môže, najmä s ohľadom na momentálnu situáciu na trhu, v čase celoplošnej realizácie akcií na podporu predaja stanovením dlhodobo nízkych cien na vybrané druhu tovaru, poskytnúť Kupujúcemu nižšiu cenu, ako je uvedená v cenovom návrhu pri dodržaní všetkých kvalitatívnych vlastností na tovar.
6. Kupujúci sa zaväzuje uhradiť Predávajúcemu kúpnu cenu formou bezhotovostného platobného styku na účet Predávajúceho, **IBAN:** xxx, vedenom v xxx (doplní navrhovateľ) na základe daňového dokladu (ďalej len faktúry) vystavenej Predávajúcim. Faktúra predávajúceho bude obsahovať účet podľa bodu (5) tohto článku dohody.
7. Predávajúcemu vznikne právo na vystavenie faktúry dňom riadneho a včasného dodania predmetu kúpy podľa tejto Rámcovej dohody. Predmet kúpy bude dodaný Kupujúcemu spolu s faktúrou a dodacím listom.
8. Splatnosť faktúry je 14 dní odo dňa jej doručenia Kupujúcemu. Faktúry budú Kupujúcemu doručené v listinnej forme. Faktúra sa považuje za uhradenú dňom pripísania vyfakturovanej čiastky na účet Predávajúceho, uvedenom v ods. (6) tohto článku.
9. Kupujúci je platiteľom dane z pridanej hodnoty (DPH). Predávajúci je/nie je\* (\*nehodiace sa odstráni navrhovateľ) platiteľom dane z pridanej hodnoty (DPH).
10. Predávajúcim predložená faktúra musí obsahovať náležitosti v zmysle zák. č. 222/2004 Z. z. o dani z pridanej hodnoty v znení neskorších predpisov. \*V prípade, že Predávajúci je platca DPH, postupuje sa pri vystavovaní faktúry – daňového dokladu v zmysle platnej legislatívy SR/\*V prípade, že Predávajúci nie je platca DPH, postupuje sa pri vystavovaní faktúry – daňového dokladu v zmysle platnej legislatívy SR.- \*upraví navrhovateľ v zmysle ods. (9) tohto článku. Faktúra musí obsahovať číslo tejto Rámcovej dohody (z evidencie zmlúv u Kupujúceho) a k faktúre musí byť priložený dodací list.
11. V prípade, že faktúra nebude obsahovať všetky náležitosti daňového dokladu alebo nebude obsahovať potrebné prílohy alebo tieto prílohy budú obsahovať nesprávne údaje alebo nebude obsahovať číslo tejto Rámcovej dohody, Kupujúci má právo vrátiť faktúru Predávajúcemu na opravu alebo doplnenie. Predávajúci túto faktúru podľa charakteru nedostatkov buď opraví alebo vystaví novú faktúru, s tým, že nová lehota splatnosti začne plynúť dňom doručenia opravenej faktúry Kupujúcemu.
12. Právo na zaplatenie dohodnutej kúpnej ceny vzniká predávajúcemu riadnym a včasným splnením jeho záväzku.

**Článok V.**

**Podmienky dodania**

1. Kupujúci odošle Predávajúcemu čiastkovú objednávku elektronickou poštou (e-mailom). Objednávka Kupujúceho musí obsahovať odvolanie sa na túto RD, požadovaný náhradný diel, počet kusov požadovaného náhradného dielu , cenu bez DPH, požadovaný termín a miesto dodania, dátum, pečiatku a podpis povereného zástupcu Kupujúceho.
2. Kupujúci odošle Predávajúcemu čiastkovú objednávku elektronickou poštou (e-mailom). Objednávka Kupujúceho musí obsahovať odvolanie sa na túto RD, názova a množstvo požadovaného tovaru, cenu bez DPH, požadovaný termín a miesto dodania, dátum, pečiatku a podpis povereného zástupcu Kupujúceho.
3. Na čiastkovej elektronickej objednávke bude odvolanie na túto Rámcovú dohodu, názov a množstvo požadovaného tovaru, požadovaný termín a miesto dodania, dátum, pečiatka a podpis poverenej alebo oprávnenej osoby Kupujúceho. Bude na nej presne špecifikované, ktorú časť predmetu Rámcovej dohody Kupujúci objednáva s uvedením počtu kusov a s uvedením číselného identifikátora náhradného dielu.
4. Objednávky budú kupujúcim odosielané v pracovných dňoch (pondelok – piatok) v čase od 6,00 hod. do 14,00 hod . na emailovú adresu predávajúceho: xxx (doplní navrhovateľ) . Potvrdenie objednávky e-mailom odošle Predávajúci Kupujúcemu najneskôr do 14,00 hodiny v pracovný deň, pokiaľ objednávka bola Predávajúcemu doručená do 10,00 hodiny. Ak bola objednávka doručená Predávajúcemu e-mailom v pracovný deň po 10,00 hodine, Predávajúci je povinný potvrdiť túto objednávku e-mailom do 14,00 hodiny nasledujúceho pracovného dňa. Deň potvrdenia objednávky sa nezapočítava do dodacej lehoty tovaru, ktorá je uvedená nižšie. Nedodržanie oznamovacej povinnosti (t.j. potvrdenia objednávky) môže mať za následok vypovedanie RD zo strany Kupujúceho (v nadväznosti na odsek (2) Článku IX. RD). Lehota dodania tovaru je dohodnutá do 48 hodín od okamihu potvrdenia objednávky (e-mailom) Predávajúcim. Do tejto lehoty sa nezapočítava sobota, nedeľa a štátom uznaný sviatok. Pokiaľ deň uplynutia dodacej lehoty pripadne na sobotu, nedeľu alebo štátom uznaný sviatok, najneskorší možný termín dodania ND bude Kupujúcim akceptovaný v nasledujúci pracovný deň od 6,00 do 14,00 hod. V prípade, ak by dodacia lehota niektorého tovaru bola dlhšia ako 48 hodín, resp. ak Predávajúci daný náhradný diel nedokáže zabezpečiť a dodať v dohodnutej zmluvnej cene, je Predávajúci povinný oznámiť túto skutočnosť Kupujúcemu pri potvrdení objednávky v čase uvedenom vyššie aj s uvedením dôvodu nedodania ND.
5. Lehota 48 hodín na dodanie ND, ktoré dokáže Predávajúci bez problémov dodať v zmluvnej cene a v zmluvnej dodacej lehote, začína plynúť momentom doručenia „Potvrdenia objednávky“ spätným e-mailom Kupujúcemu. Ak sa v objednávke Kupujúceho nachádzali tiež ND, ktoré Predávajúci nedokáže dodať v zmluvnej cene a/alebo v zmluvnej dodacej lehote a toto aj uviedol Predávajúci v odôvodnení pri potvrdení objednávky v zmysle ustanovení, uvedených vyššie, tak sa tieto ND automaticky nestávajú súčasťou plnenia platnej objednávky, t.j. nevzťahuje sa na tieto ND ani vyššie uvedené plynutie dodacej lehoty. Tieto ND budú následne objednané od iného zmluvného dodávateľa, ktorý ich dokáže dodať v dojednanej zmluvnej cene a dodacej lehote.

Pri nedodržaní 48hodín dodacej doby objednaných a zo strany Predávajúceho potvrdených ND, môže Kupujúci pristúpiť k ukončeniu zmluvného vzťahu s odvolaním sa na príslušné ustanovenie uvedené v odseku (2) Článku IX. RD, alebo pristúpiť k sankcii v zmysle odseku (1) Článku VIII. RD.

Moment potvrdenia objednávky Predávajúcim spätným mailom je záväzný úkon, po vykonaní ktorého Predávajúci už nie je oprávnený meniť dodatočne status potvrdených ND na ND, ktoré nevie zabezpečiť a dodať z konkrétnych dôvodov. Pokiaľ sa Predávajúci uvedeného dopustí, môže Kupujúci pristúpiť k ukončeniu zmluvného vzťahu s odvolaním sa na príslušné ustanovenie uvedené v odseku (2) Článku IX. RD.

1. Dopravu ND na miesto dodania uvedené v odseku (2) článku III. RD a v čase, uvedenom v odseku (3) článku III. RD zabezpečuje Predávajúci. Náklady, spojené s poštovným a balným v rámci dodávky ND, hradí Predávajúci.
2. Predávajúci dodá tovar, ktorý je certifikovaný a schválený na dovoz a predaj v Slovenskej republike, resp. v rámci Európskej únie a bude vyhovovať platným všeobecným normám STN a všeobecne záväzným predpisom.
3. Kvalita dodaných náhradných dielov musí byť zachovaná počas celého trvania zmluvného vzťahu. V prípade pochybností o kvalite a originalite dodaného náhradného dielu je Kupujúci oprávnený písomne (e-mailom) požadovať od Predávajúceho predloženie certifikátu výrobku (Prehlásenie o zhode) v zmysle platnej legislatívy Slovenskej republiky na konkrétny náhradný diel. Predávajúci je povinný do dvoch (2) pracovných dní od doručenia takejto požiadavky od Kupujúceho tento doklad odoslať Kupujúcemu vo forme scanu (e-mailom). V prípade, že tento doklad Predávajúci nepredloží ani na opakovanú písomnú výzvu Kupujúceho (e-mailom), Kupujúci môže pristúpiť k ukončeniu zmluvného vzťahu s odvolaním sa na príslušné odstavce článku IX tejto RD.
4. Odovzdanie predmetu kúpy Kupujúcemu bude uskutočnené povereným zástupcom Predávajúceho v mieste plnenia v dohodnutom termíne a množstve podľa objednávky Kupujúceho.
5. Tovar bude dodaný spolu s faktúrou a dodacím listom. Vo faktúre, aj v dodacom liste musí byť pri každom dodanom ND uvedený aj číselný identifikátor konkrétneho ND tak, ako je uvedený v Prílohe A a B tejto RD. Kupujúci sa zaväzuje bezodkladne po doručení potvrdiť prevzatie ND na dodacom liste.

(11)Pri dodaní nesprávneho tovaru (pokiaľ toto zistí Kupujúci až pri montáži ND do vozidla) je Kupujúci oprávnený tento tovar vrátiť Predávajúcemu poštovou prepravou, resp. kuriérom, spolu s písomným odôvodnením a Predávajúci následne dodá do 24 hodín od doručenia odôvodnenia správny (t.j. požadovaný) ND Kupujúcemu. Náklady na doručenie ND hradí Predávajúci. Predávajúci bude povinný tiež uhradiť Kupujúcemu náklady, spojené s odoslaním nesprávneho ND prostredníctvom poštovej prepravy, resp. kuriérskej služby Predávajúcemu. V prípade omeškania s dodávkou požadovaného ND si Kupujúci môže uplatniť sankciu v zmysle Článku VIII. odsek (1) RD.

(12)Ak Predávajúci dodá Kupujúcemu iný tovar ako ten, ktorý Kupujúci pod konkrétnym číselným identifikátorom objednal, Kupujúci bude bezodkladne po prevzatí zásielky a jej následnom otvorení kontaktovať Predávajúceho písomne e-mailom vo veci doručenia neobjednaného tovaru s tým, že daný ND zasiela obratom späť (aj so sprievodnou dokumentáciou – faktúra, dodací list) Predávajúcemu a požaduje dodanie objednaného (tzv. správneho) ND. Na účely plynutia dodacej lehoty objednaného ND sa má za to, že dodacia lehota objednaného ND nebola zo strany Predávajúceho dodržaná a stále plynie od pôvodného potvrdenia objednávky až do okamihu dodania objednaného (správneho) ND. Následne je Kupujúci oprávnený uplatniť si sankciu v zmysle odseku (1) Článku VIII. RD. Predávajúci bude povinný tiež uhradiť Kupujúcemu náklady spojené s odoslaním nesprávneho ND prostredníctvom poštovej prepravy, resp. kuriérskej služby Predávajúcemu.

(13)Vo veci vybavovania objednávok je kontaktnou osobou na strane Kupujúceho p. Matúš Mravec mob: +421 905 720 749, e-mail: matus.mravec@dpmz.sk. Na strane Predávajúceho je kontaktnou osobou: (uvedie navrhovateľ v tvare podľa vety vyššie).

(14)Dodaný tovar bude zabalený obvyklým spôsobom tak, aby nedošlo k jeho poškodeniu počas prepravy.

(15) Subdodávatelia nie sú účastníkmi tohto záväzkového vzťahu a z tejto dohody im nevnikajú žiadne práva a povinnosti. Za dodanie náhradného dielu podľa tejto dohody v celom rozsahu zodpovedá Predávajúci.

**Článok VI.**

**Vlastnícke právo**

1. Predávajúci znáša riziko spojené s dodaním predmetu kúpy (poškodenie, odcudzenie a pod.) až do dňa jeho písomného odovzdania a prevzatia Kupujúcim.
2. Vlastnícke právo k predmetu kúpy prechádza na Kupujúceho dňom riadneho splnenia záväzku, t.j. dňom písomného prevzatia predmetu kúpy Kupujúcim, po jeho dodaní Predávajúcim.
3. Kupujúci je oprávnený odmietnuť prevzatie tovaru, ktorý nie je v súlade s objednávkou.

**Článok VII.**

**Záručné podmienky a zodpovednosť za vady**

1. Predávajúci sa zaväzuje, že Kupujúcemu bude dodávať predmet kúpy v súlade s príslušnou dokumentáciou, predloženou ako súčasť návrhu v obchodnej verejnej súťaži, a to v množstve, kvalite, jednotkovej cene a v baleniach podľa objednávky, vystavenej Kupujúcim a na základe tejto dohody. Predávajúci garantuje Kupujúcemu, že dodaný tovar bude po celý po celý čas platnosti Rámcovej dohody vykazovať vlastnosti, aké Predávajúci deklaroval vo svojom návrhu, najmenej však podľa požiadaviek Kupujúceho, určených vo výzve na súťaž. Všetky zmeny je Predávajúci povinný konzultovať s Kupujúcim, čo bude vždy doložené písomným súhlasom Kupujúceho.
2. V prípade pochybností o kvalite a originalite dodaného náhradného dielu je Kupujúci oprávnený písomne (e-mailom) požadovať od Predávajúceho predloženie certifikátu výrobku (prehlásenie o zhode) v zmysle platnej legislatívy Slovenskej republiky na konkrétny náhradný diel. Predávajúci je povinný do 48 hodín od doručenia takejto požiadavky e-mailom od Kupujúceho tento doklad odoslať Kupujúcemu vo forme scanu (e-mailom). V prípade, že tento doklad Predávajúci nepredloží ani na opakovanú písomnú výzvu Kupujúceho (e-mailom), Kupujúci môže pristúpiť k ukončeniu zmluvného vzťahu s odvolaním sa na príslušné ustanovenie uvedené Článku IX. tejto RD.
3. Predávajúci sa zaväzuje, že na dodanom predmete kúpy nebudú žiadne právne vady a vyhlasuje, že je oprávnený vykonávať a udeliť všetky práva spojené s dodaním predmetu kúpy a zodpovedá za nerušený výkon práv Kupujúcim.
4. Predávajúci zodpovedá za vady tovaru, ktorými sú nedostatky v akosti a vyhotovení, obale, dokladoch potrebných k užívaniu a právne vady tovaru. Ak dodaný tovar vykazuje známky mechanického poškodenia, takýto tovar nebude Kupujúcim prevzatý a bude ihneď Predávajúcemu vrátený.
5. Zmluvné strany sa dohodli, že na všetky dodané tovary sa bude vzťahovať záručná v dĺžke trvania 24 mesiacov odo dňa  písomného prevzatia  tovaru Kupujúcim, uvedenom na dodacom liste.
6. Záruka sa nevzťahuje na vady spôsobené Kupujúcim, jeho neodbornou manipuláciou v rozpore s návodom na obsluhu resp. návodom na používanie, skladovaním predmetu kúpy v nevhodných podmienkach.
7. Vady, kazy alebo nedostatky na dodanom tovare, ktoré sú zistené pri prevzatí tovaru, bude Kupujúci reklamovať u Predávajúceho okamžite.
8. Dodatočné závady, zistené po prevzatí, bude Kupujúci reklamovať písomne v 15-dňovej lehote od prevzatia tovaru.
9. Predávajúci sa zaväzuje, že počas záručnej doby bezplatne (vrátane dopravy a dodania) odstráni vady predmetu kúpy, ktoré neboli zapríčinené konaním Kupujúceho. Odstránenie vady na predmete kúpy začne Predávajúci riešiť neodkladne po písomnom „Oznámení vady“ Kupujúcim, a to najneskôr 24 hodín od „Oznámenia vady“. Zároveň sa Predávajúci zaväzuje odstrániť vady v čo najkratšom čase, najneskôr však 48 hodín od písomného „Oznámenia vady“ Kupujúcim. Oznámiť vadu možno písomne e-mailom na adresu Predávajúceho, uvedenú v časti Zmluvné strany tejto dohody. Každú zmenu kontaktnej e-mailovej adresy je Predávajúci povinný ohlásiť Kupujúcemu najneskôr v deň nasledujúci po vykonaní zmeny.
10. Predávajúci je povinný oznámiť Kupujúcemu do 24 hodín od „Oznámenia vady“ rozhodnutie o spôsobe odstránenia vady.
11. Odstránením vád podľa predchádzajúceho odseku sa rozumie napr. aj výmena závadného náhradného dielu - predmetu kúpy za iný, ktorý spĺňa všetky špecifikácie a kvalitatívne ukazovatele.

**Článok VIII.**

**Zmluvné pokuty**

1. V prípade omeškania Predávajúceho s dodaním predmetu kúpy v dohodnutom termíne podľa čl. III. tejto RD, je Kupujúci oprávnený uplatniť si zmluvnú pokutu za nedodržanie termínu dodania ND 50,00 € jednorazovo.
2. V prípade omeškania Kupujúceho s úhradou faktúry za dodaný predmet kúpy nad dohodnutú dobu splatnosti je Predávajúci oprávnený uplatniť si nárok na úrok z omeškania vo výške 0,02 % z fakturovanej sumy za každý deň omeškania.
3. V prípade neodstránenia vady predmetu kúpy Predávajúcim v dohodnutom termíne v záručnej dobe je Kupujúci oprávnený uplatniť si zmluvnú pokutu vo výške 100,00 € za každý, aj začatý deň omeškania, až do odstránenia vady predmetu kúpy.
4. Úhradou zmluvnej pokuty sa Predávajúci nezbavuje povinnosti pokračovať v plnení predmetu zmluvy, ani nezaniká nárok Kupujúceho na náhradu škody.

**Článok IX.**

**Skončenie dohody**

1. Táto Rámcová dohoda sa uzatvára na dobu určitú, t.j. na obdobie 36 mesiacov a môže sa skončiť, okrem riadneho splnenia všetkých práv a povinností Zmluvných strán z nej vyplývajúcich, aj:
2. písomnou dohodou Zmluvných strán k dohodnutému dňu,
3. pri viacnásobnom nedodržaní kvality podľa zákona č. 264/1999 Z.z.,
4. odstúpením od Rámcovej dohody ktoroukoľvek zo Zmluvných strán pri podstatnom porušení zmluvných povinností druhou Zmluvnou stranou,
5. písomne, bez uvedenia dôvodu s výpovednou lehotou 6 mesiacov.

1. V prípade výpovede podľa písm. b), c) je výpovedná doba 30 dní a začína plynúť prvým dňom nasledujúceho mesiaca po doručení výpovede druhej zmluvnej strane.
2. Pri podstatnom porušení zmluvných povinností môže oprávnená Zmluvná strana písomne odstúpiť od zmluvy a požadovať od povinnej Zmluvnej strany, v súlade so všeobecne záväznými právnymi predpismi, náhradu škody, ktorá jej vinou vznikla. Zmluvné strany sa dohodli, že za podstatné porušenie zmluvných povinností budú považovať zo strany Predávajúceho omeškanie s dodávkou predmetu kúpy do 48 hodín a ktorý nebude spĺňať požadovanú kvalitu a zo strany Kupujúceho omeškanie s úhradou riadne vystavenej faktúry o viac ako 30 dní po lehote splatnosti. Za podstatné porušenie zmluvných povinností sa považuje aj nedodržanie bodov (1) a (3) v Článku X. tejto RD.

Zmluvné strany sú povinné bezodkladne po zániku zmluvy vrátiť si dovtedy poskytnuté plnenia a Predávajúci je povinný zaplatiť Kupujúcemu aj vzniknuté náklady, súvisiace s obstaraním a dodaním náhradného tovaru.

1. Odstúpenie od zmluvy musí byť uskutočnené písomnou formou a bude účinné dňom doručenia druhej Zmluvnej strane. Úplná alebo čiastočná zodpovednosť Zmluvnej strany bude vylúčená v prípadoch zásahu vyššej moci.
2. Pod vyššou mocou sa rozumejú okolnosti, ktoré nastanú po uzavretí zmluvy ako výsledok nepredvídateľných a zmluvnými stranami neovplyvniteľných prekážok, vrátane dopravy predmetu kúpy na miesto dodania predmetu kúpy. V prípade, že takéto okolnosti budú brániť v plnení povinností podľa zmluvy Predávajúcemu alebo Kupujúcemu, bude povinná strana zbavená zodpovednosti za čiastočné alebo úplné nesplnenie záväzkov podľa zmluvy primerane o dobu, po ktorú tieto okolnosti nastali.

**Článok X.**

**Záverečné ustanovenia**

1. Predávajúci sa zaväzuje Kupujúcemu poskytnúť súčinnosť v priebehu platnosti RD, a to tým spôsobom, že bude poskytovať Kupujúcemu informácie o cene (ďalej aj ako „cenová ponuka“) ND, ktoré sa nenachádzajú v Prílohách A a B, pokiaľ Kupujúci e-mailom požiada Predávajúceho o cenovú ponuku na takéto ND. Predávajúci je v nadväznosti na požiadavku Kupujúceho povinný zaslať mu obratom prostredníctvom e-mailu informáciu o cene požadovaných ND do 24 hodín (platí pre pracovné dni okrem sobôt, nedieľ a štátom uznaných sviatkov) od doručenia takejto požiadavky o cenovú ponuku e-mailom. Cenu v € bez DPH, ktorú Predávajúci pri konkrétnom ND uvedie, vrátane dodacej lehoty ND, bude záväzná do doby ukončenia platnosti tejto RD, čo bude v každej doručenej cenovej ponuke od Predávajúceho aj uvedené. Dopravné náklady, spojené s dodaním takýchto ND, hradí Predávajúci. Po doručení cenových ponúk od všetkých oslovených zmluvných dodávateľov Kupujúci vyhodnotí tieto ponuky na základe najnižšej ceny (berúc do úvahy aj dĺžku dodacej lehoty konkrétneho ND) a objedná tovar s odkazom na konkrétnu CP a túto RD od toho dodávateľa, ktorý ponúkol konkrétny ND za najnižšiu cenu. Uvedený tovar bude následne, v prípade potreby, Kupujúci objednávať do ukončenia platnosti RD už iba od tohto dodávateľa. Pokiaľ tento dodávateľ nedokáže v nasledujúcom období v uvedenej cene a lehote dodať, bezodkladne túto skutočnosť oznámi Kupujúcemu e-mailom a Kupujúci následne objedná tovar od dodávateľa, ktorý ponúkol vo svojej cenovej ponuke na tovar najnižšiu cenu ako druhý v poradí. Neposkytnutie vyššie uvedených cenových ponúk od Predávajúceho môže byť dôvodom na ukončenie zmluvného vzťahu podľa odstavca (1) , písm. c) článku IX. tejto Rámcovej dohody. Na náhradné diely, dodané postupom podľa článku X., odstavca (1) sa vzťahujú všetky ustanovenia tejto RD.
2. Ak v priebehu plnenia RD Kupujúci písomne e-mailom požiada Predávajúceho o prístup do elektronických katalógov ND vozidiel, ktoré sú predmetom tejto RD, Predávajúci je povinný Kupujúcemu umožniť bezodplatný prístup do pravidelne aktualizovaných elektronických katalógov ND týchto typov vozidiel, a to po dobu trvania zmluvného vzťahu.
3. V priebehu plnenia RD sa predávajúci zaväzuje poskytnúť Kupujúcemu súčinnosť v prípade, ak sa na Predávajúceho obráti Kupujúci s požiadavkou o zriadenie konsignačného skladu na vybrané druhy ND, ktoré má Predávajúci uvedené v Prílohe A tejto RD. Táto súčinnosť spočíva v uzavretí Zmluvy o zriadení konsignačného skladu ND v priestoroch Kupujúceho, kde Predávajúci zabezpečí požadovaný sortiment ND v cenách podľa Prílohy A tejto RD. Ak bude relevantné, návrh Zmluvy o zriadení konsignačného skladu vypracuje a Predávajúcemu predkladá Kupujúci. Neposkytnutie súčinnosti v predmetnej veci môže byť dôvodom na ukončenie zmluvného vzťahu podľa odstavca (1), písm. c) článku IX. tejto RD.
4. Táto Rámcová dohoda sa môže meniť len vzájomne odsúhlasenými písomnými dodatkami.
5. Táto Rámcová dohoda nadobúda platnosť dňom podpisu oboma Zmluvnými stranami a účinnosť dňom nasledujúcim po dni jej zverejnenia v zmysle § 47a Občianskeho zákonníka.
6. Zmluvné strany berú na vedomie, že zverejnenie tejto Rámcovej dohody a jej príloh na webovom sídle Kupujúceho, v súlade a v rozsahu zákona č. 211/2000 Z. z. o slobodnom prístupe k informáciám v znení neskorších predpisov, nie je porušením alebo ohrozením obchodného tajomstva.
7. Zmluvné strany sa zaväzujú riešiť vzniknuté spory dohodou. Ak dohoda nie je možná o spore rozhodne príslušný súd podľa sídla žalovaného. Právne vzťahy, vyslovene neupravené touto zmluvou, sa riadia Obchodným zákonníkom v platnom znení a ostatnými všeobecne záväznými právnymi predpismi platnými na území Slovenskej republiky.
8. Doručením akýchkoľvek písomností na základe tejto zmluvy alebo v súvislosti s touto zmluvou sa rozumie doručenie písomnosti doporučene poštou s doručenkou, doručenie kuriérom alebo osobné doručenie príslušnej zmluvnej strane. Za deň doručenia písomnosti sa považuje aj deň, v ktorý Zmluvná strana, ktorá je adresátom, odoprie doručovanú písomnosť prevziať alebo, v ktorý márne uplynie najmenej desaťdňová úložná doba pre vyzdvihnutie si zásielky na pošte, doručovanej poštou Zmluvnej strane, alebo v ktorý je na zásielke doručovanej poštou Zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu. Pre potreby doručovania prostredníctvom pošty sa použijú adresy Zmluvných strán uvedené pri identifikačných údajoch Zmluvných strán v úvode tejto Rámcovej dohody, ibaže odosielajúcej Zmluvnej strane adresát písomnosti oznámil novú adresu trvalého pobytu, sídla, prípadne inú adresu určenú na doručovanie písomností; v takomto prípade je pre doručovanie rozhodujúca nová adresa riadne oznámená Zmluvnej strane pred odosielaním písomnosti.
9. Táto Rámcová dohoda bola vyhotovená v 2 obsahovo rovnakých vyhotoveniach s platnosťou originálu, z ktorých Predávajúci preberá jedno vyhotovenie a Kupujúci preberá jedno vyhotovenie.
10. Zmluvné strany vyhlasujú, že túto Rámcovú dohodu uzavreli slobodne, vážne a bez omylu, nebola uzavretá v tiesni za nápadne nevýhodných podmienok, zmluvu si prečítali, jej obsahu porozumeli a na znak súhlasu zmluvu podpisujú.

Príloha A – Zoznam tovarov na objednávku

 – vypracované na základe vyhodnotenia súťaže

Príloha B – Zoznam všetkých tovarov

 – vypracované na základe vyhodnotenia súťaže

Príloha č.1 – Cenník tovarov a Zoznam tovarov k Prílohe č. 1 – podklady z verejného obstarávania

V ............., dňa ......................... V Žiline dňa .........................

Za Predávajúceho: Za Kupujúceho:

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_ Ing. Ján Barienčík, PhD. riaditeľ a konateľ